200 



laminae quam corpuscula membrana collenchymatosa ob- 

 ductae sunt, quae non raro in pedicellum continuatur. 

 Plerumque plures laminae parallelae in uno pedicello 

 junctae inveniuntur ut in Vandeis ; nec raro permulta cor- 

 puscula oblonga, eodem pedicello, quasi racematim inhae- 

 rent, ut in Orchide. Pedicellus iste in Orchide affinibus- 

 que elongatus in corpusculum subglobosum et glutinosum 

 (retinaculum) terminatur, quae non bene glandula vocatur. 

 Lamina aut corpuscula uni pedicello adnata pollinarium 

 sistunt. 



Pedicellus margini stigmatis semper adbaeret, reliquo 

 pollinario intra antheram recondito. Pleraeque Orchideae 

 monandrae sunt, quaedam diandrae uti Cypripedium. An- 

 thera petaloidea est aut carnosa, illa structuram habet pe- 

 talorum structurae simillhnam, haec e parenchymate con- 

 stat 'compacto. Aut erecta est anthera loculis apertis 

 (Orchis), aut prona, loculis apertis sed androstylio incum- 

 bentibus (Epipactis) aut resupinata (opercularis) ita 

 inflexa, ut apertura versus androstylium conversa sit et 

 hujus ope claudatur (Vandeae). Hujusmodi anthera uti quo- 

 que prona facillime ab androstylio secedit, nec raro qua- 

 drilocularis est. De androstylio cui imposita est anthera 

 infra dicetur. Haec est quarta anamorphosis antherae su- 

 pra litt. B. indicata. 



Orchidearum structuram primus rite exposuit R. Bro w- 

 nius in Prodromo Florae Novae Hollandiae 

 (Verm. Schr. T. 3. nec non T. 5. 120. sqq. 439. 449.) 

 tum quoque C. L. Richardus (De Orchideis euro- 

 paeis. Paris. 1817.). 



In Asclepiadeis pollinaria decem intra cavitates an- 

 drostylii inveniuntur. Formam sacculi plcrumque habent 



